Zámok Stuart

Zámok Stuart (angl. Castle Stuart) sa nachádza v Škótsku na pobreží zálivu Moray Firth, neďaleko Inverness (cca 16 km severovýchodne), strediska škótskej Vysočiny (Highlands). Zámok bol postavený pre tretieho grófa z Moray medzi rokmi 1619 až 1625. Dielo bolo po dlhodobom užívaní bez väčších opráv kompletne zreštaurované na prelome 19. a 20. storočia. Dnes funguje ako luxusné ubytovacie zariadenie. Neďaleko zámku sa nachádza miestny cintorín s malým kostolíkom, ktorý nie je súčasťou stavby a je používaný pre neďaleké dedinky Fisherton a Newton. Iné projekty Commons ponúka multimediálne súbory na tému Zámok Stuart Externé odkazy Oficiálne stránky (po anglicky) Zdroj Tento článok je čiastočný alebo úplný preklad článku Stuart (zámek) na českej Wikipédii.